Source: http://sport.bacaul.ro/2014/02/08/csm-calarasi-stiinta-md-ii-bacau-38-29-14-11-in-divizia-a-de-handbal-masculin/
Timestamp: 2020-04-07 16:23:43+00:00

Document:
CSM Călărași – Știința MD II Bacău 38-29 (14-11), în Divizia A de handbal masculin – Sport Bacau
CSM Călărași – Știința MD II Bacău 38-29 (14-11), în Divizia A de handbal masculin
Satelitul” vicecampioanei a început returul la fel cum a încheiat anul precedent, cu un derby pierdut în compania unei candidate la promovare. După ce în ultima etapă din 2013 au cedat pe terenul Vasluiului (33-31), elevii lui Bogdan Voica au fost învinși de CSM Călărași în primul meci susținut în a doua jumătate a Diviziei A.
La Călărași, oaspeții au început mai bine (1-4 ’6, 2-6 ’9, 3-7 ’11) și au condus până în min. 16 (6-8), după care gazdele au întors însă tabela cu cinci goluri consecutive: 11-8 (’22). Echilibrul s-a rupt la 11-11 (min. 26), de unde CSM Călărași și-a asigurat până la pauză un avans de trei goluri pe care l-a triplat până la finalul meciului.
Fără coordonatorul Mihai Bujor (convocat la echipa mare pentru meciul de vineri cu Energia Pandurii Târgu Jiu) și fără extrema Gabriel Bujor (care a văzut cartonașul roșu gratuit în min. 24), tinerii handbaliști băcăuani cedat în repriza secundă. O repriză în care s-a marcat pe bandă rulantă (42 de goluri) spre deliciul celor peste 1.000 de spectatori veniți să-și susțină echipa favorită într-un meci vital în cursa pentru promovare. CSM Călărași și-a luat astfel revanșa pentru eșecul suferit în tur în Bacău (32-25), în timp ce Știința II a înregistrat a doua înfrângere dintr-un sezon început cu 12 victorii consecutive.
“Deși scorul a fost unul mare, băieții s-au prezentat bine ca atitudine, au făcut tot ce au putut și s-au descurcat onorabil. Chiar și în condițiile în care am avut absențe în lot și am apelat la improvizații, echipa a jucat cu determinare și curaj și mă bucură acest lucru”, a spus antrenorul Bogdan Voica.
CSM Călărași: Andrei, Manole, Chiperi – Gavriloaia (10), Mitrea (6), Șania (5), Pîrîianu (4), Mateas (4), Săulescu (3), Roșca (2), Tucanu (2), Popovici (1), Viszbovschi (1). Antrenor: Sabin Dacău.
Știința Municipal Dedeman II Bacău: Erhan, Bobeică – Bulov (9), Vartic (6), Moisă (3), G. Bujor (2), Butnaru (2), Rață (2), Beleaev (2), Zacaciurin (1), Liță (1). Antrenor: Bogdan Voica.
Sursa: stiintahandbal.ro
Autor Costin AlexandrescuPublicat pe 08/02/2014 08/02/2014 Categorii Divizia A, HANDBAL, Handbal masculinEtichete csm calarasi, divizia A handbal masculin, handbal bacau, stiinta bacau handbal
Precedent Articolul anterior: Știința Bacău – CSU Știința București 3:1 (15, -15, 16, 18), în Divizia A2 de volei masculin
Următor Articolul următor: Handbal, juniori III / Le merge bine pe malul Dunării

References: CSM 
 CSM 
 CSM 
 CSM 

CSM 
 csm